Filmat: "Onorat li issa l-mużew tal-katidral attrezzat għal persuni bl-awtiżmu"
L-Arċisqof Charles Scicluna sostna li jnsab onorat li issa l-mużew tal-Katidral tal-Imdina jinsab attrezzat sabiex jospita persuni bl-awtiżmu. Dan qalu f'kumment ma' Newsbook.com.mt wara l-inawgurazzjoni ta' safe room fil-mużew. L-Arċisqof spjega li din is-safe room se tippremetti li jekk persuna bl-awtiżmu tħossha diżorjentata fil-mużew, tkun tista' tmur fiha u ssib ambjent li jgħinha. Sostna li l-pjaċir u l-gost tiegħu huwa li qed jinfetħu l-bibien tal-katidral, fejn hemm arti straordinarjament sabiħa, għal dawn in-nies li għandhom sensibbilità qawwija għall-arti, mużika u matematika. Miguela Xuereb Fid-diskors tiegħu waqt iċ-ċerimonja tal-inawgurazzjoni, l-Arċisqof spjega li hemm bżonn li wieħed jifhem l-aċċessibilità mhux biss bħala kwistjoni fiżika imma wkoll bħala waħda psikoloġika. Sostna li persuna li għandha sensibbiltajiet differenti tħossha milqugħa u tkun ispirata mis-sbuħija tal-arti. Tkellem dwar il-bżonn ta' inklussivita u insista li din tfisser ukoll akkoljenza tal-ġenju moħbi fis-sensibbiltà kbira ta' dawn in-nies. Filmat: Miguela Xuereb